Source: http://tampere.cloudnc.fi/fi-FI/Toimielimet/Yhdyskuntalautakunta/Kokous_2022018/Muistutukset_ja_lausunto_asemakaavaehdot(48363)
Timestamp: 2019-06-17 13:02:19+00:00

Document:
Muistutukset ja lausunto, asemakaavaehdotuksen hyväksyminen, Kaleva, Pellervon koulun ja Tredun tontit, Pellervonkatu 20 ja Sammonkatu 45, katu- ja virkistysaluetta, asemakaava nro 8297 | Tampere esityslistat ja pöytäkirjat
Kokous 20.2.2018
Muistutukset ja lausunto, asemakaavaehdotuksen hyväksyminen, Kaleva, Pellervon koulun ja Tredun tontit, Pellervonkatu 20 ja Sammonkatu 45, katu- ja virkistysaluetta, asemakaava nro 8297
Yhdyskuntalautakunta, kokous 20.2.2018
§ 30 Muistutukset ja lausunto, asemakaavaehdotuksen hyväksyminen, Kaleva, Pellervon koulun ja Tredun tontit, Pellervonkatu 20 ja Sammonkatu 45, katu- ja virkistysaluetta, asemakaava nro 8297
TRE:4152/10.02.01/2017
Kaupunkiympäristön palvelualue on valmistellut 29.5.2017 päivätyn ja 6.11.2017 tarkistetun asemakaavan nro 8297. Asian hyväksyminen kuuluu kaupunginvaltuuston toimivaltaan.
Lisätietoja osoitteessa: www.tampere.fi/cgi-bin/kaava/kaavadoc?8297
Dno: TRE:4152/10.02.01/2017
Asemakaava-alue sijaitsee Kalevan kaupunginosassa noin 3 km itään kaupungin keskustasta. Pohjoisessa alue rajautuu Pellervonkatuun ja sen varrella sijaitseviin pistetalotontteihin. Lännessä, etelässä ja idässä alue rajautuu Pellervonpuistoon. Väinämöisenkujalla alue rajautuu Kalevan Sammon tonttiin sekä etelässä Sammonkatuun. Asemakaava-alueen pinta-ala on noin 4 ha.
Pellervon koulun tontilla sijaitsi vuonna 1965 rakennettu kolmikerroksinen koulurakennus, jonka toiminta alakouluna päättyi vuonna 2008 ja se purettiin kesällä 2017. Koulun piha-alueelle rakennettiin vuonna 2016 siirtokelpoinen päiväkotirakennus. Tredun (Tampereen seudun ammattioppilaitos) tontilla sijaitsee vuonna 1965 valmistunut, entinen kauppaoppilaitoksen rakennus, joka on maakunnallisesti merkittävää rakennettua kulttuuriympäristöä. Väinämöisenkujan ja rakennuksen välissä sijaitsee tontin pysäköintialue sekä sen eteläpuolella yleisen pysäköintialueen tontti.
Asemakaavamuutoksen tavoitteena on mahdollistaa Pellervon koulun tontin käyttötarkoituksen muuttaminen Kalevan olemassa olevat kulttuuri- ja viherympäristöarvot huomioiden sekä kaupunkikuvallisesti laadukkaasti. Tontin pohjoisosan käyttötarkoitus muutetaan asuntorakentamiseen sekä eteläosa päiväkoti- ja koulurakentamiseen. Tredun tontilla 839-1 on tavoitteena mahdollistaa nykyisen oppilaitosrakennuksen laajentaminen kaupunkikuvallisesti laadukkaasti sekä samalla huomioida rakennussuojelu- ja kulttuuriympäristökysymykset. Väinämöisenkujan liikenne- ja tilajärjestelyissä mahdollistetaan tulevan päiväkoti- ja koulurakennuksen saattoliikenne sekä Tredun tontin pysäköinti- ja huoltoliikenne. Lisäksi huomioidaan Väinämöisenkujan rooli tärkeänä pohjois – etelä -suuntaisena virkistysyhteytenä. Asemakaava-alue tukeutuu voimakkaasti joukkoliikenneyhteyksiin. Noin 200 metrin päähän asemakaava-alueesta Sammonkadulle rakennetaan raitiotiepysäkki.
Asemakaavatyö 8297 on vuoden 2017 asemakaavoitusohjelmassa. Asemakaavatyön uusi diaarinumero on TRE:4152/10.02.01/2017.
Aloitteen Pellervon koulun tontin asemakaavan muuttamiseksi on tehnyt Tampereen kaupungin tilakeskus 11.12.2007 ja Tredun tontista asemakaavamuutoshakemus on jätetty 7.11.2017.
Pellervon koulun tontin asemakaavamuutostyö on ollut vireillä vuodesta 2009 koulutoiminnan päättymisestä lähtien. Koulun tontin käyttömahdollisuuksia on tarkasteltu vuosien varrella laajalla kirjolla erimuotoisesta asuntorakentamisesta julkiseen rakentamiseen. Vuonna 2016 linjattiin, että Pellervon koulun tonttia tarvitaan edelleen osana Kalevan palveluverkkoa päiväkoti- ja koulukäytössä mutta osa tontista voidaan muuttaa asuntorakentamiseen. Vuonna 2017 päätettiin liittää asemakaava-alueeseen 8297 myös Väinämöisenkujan alue, hieman Pellervonpuiston puistoaluetta sekä pääosa Tredun tontista 839-1. Tredun tontti kuului aikai-semmin tontin itäpuolella vireillä olevaan asemakaavaan 8489.
Asemakaavatyö 8297 tuli vireille 7.8.2009, kun osallistumis- ja arviointisuunnitelma valmisteluaineistoineen kuulutettiin nähtäville 7.-28.8.2009 väliseksi ajaksi. Osallistumis- ja arviointisuunnitelmasta saatiin nähtävillä oloaikana 6 mielipidettä sekä 3 lausuntoa. Mielipiteissä nousivat esille erityisesti tavoitteena ollut palveluasuntorakentamisen suuri kerrosalaneliömetrimäärä, täydennysrakentamisen vaikutukset lähiympäristön olemassa oleviin asuinrakennuksiin sekä Kalevan viherympäristöarvoihin.
Pirkanmaan maakuntamuseo toi lausunnossaan esiin huolen Kalevan kaupunginosan kokonaisuuden kulttuurihistoriallisten arvojen säilymisestä. Maakuntamuseo edellyttää laadittavaksi asemakaava-alueen rakennettua kulttuuriympäristöä koskevan selvityksen. Tampereen kaupungin tilaajaryhmän ja Tampereen veden lausunnot merkittiin tiedoksi.
Tredun tonttia koskevia alustavia suunnitelmia oli nähtävillä 3.1.-24.1.2013 Kalevanrinteen maankäytön ja liikenteen yleissuunnitelmiin sisältyen. Kalevanrinteen yleissuunnitelmia sekä niihin liittyviin asemakaavoihin koskevia yleisötilaisuuksia järjestettiin 16.1.2013 ja 15.10.2013.
Asemakaavan 8297 valmistelutyötä linjattiin suunnitteluryhmässä. Aloitusvaiheessa saatu palaute huomioitiin asemakaavaluonnosta valmisteltaessa. Asemakaavaluonnoksen pohjaksi laadittiin Pellervon koulun tontin kaakkoisosalle esitetystä uudesta päiväkoti- ja koulurakentamisesta sekä tontin pohjoisosalle tavoiteltavasta asuntorakentamisesta alustavia viitesuunnitelmia. Päiväkoti- ja koulurakennuksen viitesuunnitelmien mitoituksena on käytetty päiväkodin lapsimäärää 160, esi- ja alakoulutoiminnan oppilasmäärää 150 sekä henkilökuntamäärä yhteensä noin 45. Myös Tredun oppilaitosrakennuksen pidemmällä aikajänteellä tapahtuvaa laajentamista sekä huolto- ja pysäköintijärjestelyjä varten laadittiin alustava viitesuunnitelma.
Asemakaavaluonnoksen valmistelun yhteydessä laadittiin alustava Väinämöisenkujan liikennetarkastelu sekä Kaleva - Kalevanrinne - Hakametsä -rajapinta / Viherverkkoselvitys -luonnos.
Asemakaavaluonnos valmisteluaineistoineen oli nähtävillä 1.6. - 21.6.2017, jona aikana saatiin lausunnot kaupungin Viheralueet ja hulevedet -yksiköltä, Pirkanmaan ELY-keskukselta, Pirkanmaan maakuntamuseolta sekä viisi mielipidettä. Asemakaavaluonnoksesta valmisteluaineistoineen järjestettiin 8.6.2017 yleisötilaisuus, missä nousivat esille uuden asuntorakentamisen kerrosluvut ja määrä, liikennejärjestelyt sekä alueen pyöräilyreitit.
Lausunnoissa kaupungin viheralueet ja hulevedet -yksikkö toi esiin hulevesiselvityksen ja -suunnitelman laatimistarpeen ehdotusvaiheessa. Pirkanmaan ELY-keskus esitti järjestettäväksi Tredun tontin ratkaisuista työneuvottelua ELY-keskuksen, Pirkanmaan maakuntamuseon sekä Tampereen kaupungin kesken. Lisäksi ELY-keskus huomautti ylemmän tasojen kaavojen esittämistavasta asemakaavaselostuksessa.
Pirkanmaan maakuntamuseo esitti asemakaavaan liitettäväksi asemakaavamerkintöjä ja -määräyksiä koskien asuinkorttelialueen uuden pysäköintikannen liittymisestä lähiympäristöön ja kaupunkikuvaan, asuinkorttelin pihapiiriin sijoittuvan kumpareen säilymisestä sekä uuden päiväkotirakennuksen liittymisestä puistoympäristöön. Lisäksi myös maakuntamuseo esitti järjestettäväksi Tredun tontin rakennussuojelukysymyksiin keskittyvän työneuvottelun ELY- keskuksen, maakuntamuseon sekä Tampereen kaupungin kesken.
Mielipiteitä jättivät kaksi yksityishenkilöä, As Oy Tampereen Pellervo, As Oy Sampsankontu (2 kpl) sekä Tampereen polkupyöräilijät ry. Mielipiteissä otettiin kantaa asuinrakennusten kerroslukuun, kokoon ja sijoitteluun sekä täydennysrakentamisen aiheuttamaan liikennemäärään Lemminkäisen- ja Pellervonkadulla. Tampereen polkupyöräilijät ry tuo esiin alueen pyöräilyverkon sekavuuden sekä Väinämöisenkadun ja -kujan roolit pyöräilyverkossa.
AK -korttelialueen viitesuunnitelmaa tarkistettiin piha-alueen sekä LPA -korttelialueen pysäköintikannen osalta. Saadun palautteen pohjalta täydennettiin periaatekuvia, joilla arvioitiin täydennysrakentamisen vaikutuksia naapuruston nykyisiin asuinrakennuksiin.
YL -korttelialueella päiväkoti- ja koulurakennuksen viitesuunnitelmaa tarkistettiin mm. liikenne- ja sisäänkäyntijärjestelyjen, kerrosluvun, piha-aluejärjestelyjen sekä korkeusasemien suhteen.
Tredun tontin ratkaisuista järjestetyssä työneuvottelussa päätettiin tarkastella Tredun rakennuksen laajentamista uusien viitesuunnitelmien avulla. Toisessa työneuvottelussa maakuntamuseon sekä kaupungin yksiköiden kesken valittiin ensisijaiseksi vaihtoehdoksi tarkistettu länsipuolinen laajennusvaihtoehto, joka nähtiin myös ELY-keskuksen kommentissa mahdollisena.
Väinämöisenkujasta laadittiin yleissuunnitelma sekä päiväkoti- ja koulutoiminnan saattoliikennetarkastelua täydennettiin.
Valmisteluvaiheessa saadun palautteen, viitesuunnitelmien sekä käytyjen neuvottelujen pohjalta asemakaavaratkaisua tarkistettiin ja täydennettiin mm. korttelialueiden rakennusoikeuksien, rakennussuojelumerkintöjen, auto- ja polkupyöräpaikkojen mitoituksen sekä nimistön osalta. Laaditun hulevesiselvityksen ja -hallintasuunnitelman pohjalta eri korttelialueille lisättiin hulevesien hallintaa koskevat asemakaavamerkinnät.
Pellervonpuiston alueisiin tukeutuvalla asemakaavaratkaisulla mahdollistetaan ja sillä ohjataan uuden asuinkerrostalojen korttelialueen, autopaikkojen korttelialueen, uuden päiväkoti- ja koulurakennuksen, Tredun rakennuksen laajentamisen sekä Väinämöisenkujan katujärjestelyjen toteuttamista. Asemakaava-alueelle on osoitettu kerrosalaa yhteensä 26 440 kem²:iä.
Asemakaava-alueen pohjoisosa on osoitettu asuinkerrostalojen korttelialueeksi (AK). Tontille 842-11 on osoitettu asuinkerrosalaa 8 600 kem²:iä. Asuinkerrosalan pohjalta arvioiden tontille tulee toteutuessaan noin 230 uutta asukasta. Rakennusaloille osoitettu suurin sallittu kerrosluku vaihtelee välillä VIy80% - VIIy80%. Kerroslukumerkinnät tarkoittavat, että ylin sallittu kerros on vajaa. AK-korttelialuetta palvelevat autopaikat sijaitsevat itäpuolisella LPA- korttelialueella, jolla voi sijaita kaksi pysäköintitasoa, joille mahtuu yhteensä noin 80 autopaikkaa. LPA -korttelialueen läpi on osoitettu ajoyhteys Pellervonkadulta YL-korttelialueelle.
Päiväkoti- ja koulurakennuksen tontti 842-5 on osoitettu julkisten lähipalvelurakennusten korttelialueeksi (YL). Tontille on osoitettu pääkäyttötarkoituksenmukaista rakennusoikeutta 3 200 kem²:iä. Tontille osoitettu suurin sallittu kerrosluku on II-III.
Tredun tontti 839-3 on osoitettu opetustoimintaa palvelevien rakennusten korttelialueeksi (YO). Tontille on osoitettu pääkäyttötarkoituksenmukaista rakennusoikeutta 13 000 kem²:iä, joka sisältää nykyisen rakennuksen länsipuolella sijaitsevan laajennusvaran. Tontille osoitettu suurin sallittu kerrosluku on III.
Nykyiselle oppilaitosrakennukselle on osoitettu rakennussuojelumerkintä, muita rakennussuojeluun liittyviä yleismääräyksiä sekä tontin Sammonkadun puoleiselle, säilytettävälle piha-alueelle on osoitettu suojelumerkintä. Tredun tontin pysäköintialueelle mahtuu laajennuksen rakentamisen jälkeen noin 85 autopaikkaa.
Asemakaavakarttaan liittyy toteuttamista kuvaavia viitesuunnitelmia sekä havainnekuvia. Väinämöisenkujan ja siihen pohjoisessa liittyvien puistoalueiden toteuttamisessa on huomioitava maassa kulkeva 110 kV:n suurjännitekaapeli. Asemakaavan seurantalomake on selostuksen liitteenä. Asemakaavaa voidaan lähteä toteuttamaan heti sen saatua lainvoiman.
Asemakaavaehdotuksesta pyydetään viranomaislausunnot Pirkanmaan ELY-keskukselta ja Pirkanmaan maakuntamuseolta.
29.5.2017 päivätty ja 6.11.2017 tarkistettu asemakaavaehdotus nro 8297 hyväksytään asetettavaksi nähtäville ja
Yhdyskuntalautakunta, 6.2.2018
Asemakaavaehdotus oli nähtävillä 16.11.2017 – 18.12.2017 välisen ajan. Asemakaavaehdotuksesta antoi Pirkanmaan maakuntamuseo lausunnon ja Pirkanmaan ELY-keskus kommentin. Asemakaavaehdotuksesta jätettiin lisäksi neljä yksityishenkilön muistutusta.
Pirkanmaan maakuntamuseo tuo esiin lausunnossaan, että asemakaava-aineistoon on lisättävä Maakuntakaava 2040 -aineistoon sisältynyt liitekartta Tampereen ja Pirkkalan keskusta-alueiden maakunnallisesti arvokkaista rakennetuista kulttuuriympäristöistä sekä niihin liittyvä suunnittelumääräys. Asemakaavaselostusta on täydennetty maakuntamuseon esittämällä tavalla. ELY-keskus toteaa, että asemakaavaehdotuksessa on keskeisiltä osin huomioitu ELY-keskuksen kaavan valmisteluvaiheessa antamat kommentit. ELY-keskuksella ei ole tarvetta lausua asemakaavaehdotuksesta ja ELY-keskuksen kommentti merkitään tiedoksi.
Muistutuksissa tuodaan esiin toivomus asemakaava-aluetta ympäröivien Pellervonpuiston alueiden säilyttämisestä ja kehittämisestä puistomaisina sekä rakentamisaikaisten haittojen minimoinnista. Eniten kritiikkiä muistutuksissa aiheutti asemakaava-alueen länsisivulle asemakaavassa osoitettu pääosin seitsemänkerroksinen asuinkerrostalo, jonka koetaan varjostavan liikaa nykyisten asuinrakennusten piha-alueita sekä vievän näkymät nykyisistä asunnoista. Tredun rakennuksen (entisen kauppaopiston) laajennus toivotaan sijoitettavaksi riittävän erilleen nykyisestä rakennuksesta ja olevan tyyliltään ankaran modernistinen.
Muistutuksissa esiin tuodut seikat eivät aiheuta muutoksia asemakaavakarttaan. Vastineaineistossa olevia periaatekuvia uuden rakentamisen suhteesta nykyisiin asuinrakennuksiin on täydennetty. Asemakaavakartalle on teknisenä tarkistuksena lisätty rakenteellista pysäköintiä koskeva yleismääräys. Asemakaava-alueeseen 8297 sisältyvät asuinkerrostalojen sekä au-topaikkojen korttelialueet on valittu Tampereen kaupungin kohteeksi keväällä 2018 järjestettävään Asuntoreformi 2018 -suunnittelukilpailuun. Korttelialueet tullaan toteuttamaan suunnittelukilpailun tulosten pohjalta.
Palaute- ja vastineraportti on asemakaavan liitteenä. Muistutukset ja lausunnot sekä kaupungin vastineet niihin ovat päätöksen liitteenä.
Hyväksytään 29.5.2017 päivätty ja 6.11.2017 sekä 29.1.2018 tarkistettu asemakaavaehdotus nro 8297 ja
Nuorisovaltuuston edustaja Antti Järvelä poistui kokouksesta asian käsittelyn aikana klo 17.58.
Keskustelun kuluessa Ilpo Sirniö ehdotti, että asia jätetään pöydälle. Juhana Suoniemi kannatti ehdotusta.
Projektiarkkitehti Markku Kaila, puh. 040 806 3018, etunimi.sukunimi@tampere.fi
Asia jätettiin kokouksessa 6.2.2018 pöydälle.
Asemakaavapäällikkö Elina Karppinen esitteli asian kohdassa Ajankohtaiset asiat. Projektiarkkitehti Markku Kaila oli esittelyssä asiantuntijana läsnä.
kh, hakijat, muistuttajat (4 kpl), kiinteistötoimi
Liite yla 6.2.2018 asemakaavakartta.pdf (pdf, 1749 kt)
Liite yla 6.2.2018 asemakaavaselostus.pdf (pdf, 25251 kt)
Liite yla 6.2.2018 asemakaavan seurantalomake.pdf (pdf, 38 kt)
Liite yla 6.2.2018 kaupungin vastine muistutuksiin ja lausuntoon.pdf (pdf, 2522 kt)
Oheismateriaali yla 6.2.2018 Vainamoisenkuja saattoliikennetarkastelu.pdf (pdf, 523 kt)
Oheismateriaali yla 6.2.2018 Tredulaajennus viitesuunnitelma.pdf (pdf, 8631 kt)
Oheismateriaali yla 6.2.2018 Paivakotikoulurak viitesuunnitelma.pdf.pdf (pdf, 1327 kt)
Oheismateriaali yla 6.2.2018 havainnekuva.pdf (pdf, 1045 kt)
Oheismateriaali yla 6.2.2018 AKkorttelialueen viitesuunnitelma.pdf (pdf, 1806 kt)
Oheismateriaali yla 6.2.2018 Hulevesiselvitys.pdf (pdf, 3625 kt)
Oheismateriaali yla 6.2.2018 Vainamoisenkuja yleissuunnitelma.pdf (pdf, 416 kt)
Oheismateriaali yla 6.2.2018 Liikennemaaratarkastelu.pdf (pdf, 234 kt)
Oheismateriaali yla 6.2.2018 Pellervon koulun kohdeinventointi.pdf (pdf, 5501 kt)
Oheismateriaali yla 6.2.2018 Maisemainventointi.pdf (pdf, 4577 kt)
Oheismateriaali yla 6.2.2018 Palaute- ja vastineraportti.pdf (pdf, 4005 kt)
Oheismateriaali yla 6.2.2018 Tredu rakennusinventointi.pdf (pdf, 9119 kt)
Oheismateriaali yla 6.2.2018 Pellervon koulun kuntokatselmus.pdf (pdf, 3213 kt)
Oheismateriaali yla 6.2.2018 Kalevan viherverkkoselvitys.pdf (pdf, 6003 kt)
Kuuntele Liite yla 6.2.2018 asemakaavakartta.pdf
Kuuntele Liite yla 6.2.2018 asemakaavaselostus.pdf
Kuuntele Liite yla 6.2.2018 asemakaavan seurantalomake.pdf
Kuuntele Liite yla 6.2.2018 kaupungin vastine muistutuksiin ja lausuntoon.pdf
Kuuntele Oheismateriaali yla 6.2.2018 Vainamoisenkuja saattoliikennetarkastelu.pdf
Kuuntele Oheismateriaali yla 6.2.2018 Tredulaajennus viitesuunnitelma.pdf
Kuuntele Oheismateriaali yla 6.2.2018 Paivakotikoulurak viitesuunnitelma.pdf.pdf
Kuuntele Oheismateriaali yla 6.2.2018 havainnekuva.pdf
Kuuntele Oheismateriaali yla 6.2.2018 AKkorttelialueen viitesuunnitelma.pdf
Kuuntele Oheismateriaali yla 6.2.2018 Hulevesiselvitys.pdf
Kuuntele Oheismateriaali yla 6.2.2018 Vainamoisenkuja yleissuunnitelma.pdf
Kuuntele Oheismateriaali yla 6.2.2018 Liikennemaaratarkastelu.pdf
Kuuntele Oheismateriaali yla 6.2.2018 Pellervon koulun kohdeinventointi.pdf
Kuuntele Oheismateriaali yla 6.2.2018 Maisemainventointi.pdf
Kuuntele Oheismateriaali yla 6.2.2018 Palaute- ja vastineraportti.pdf
Kuuntele Oheismateriaali yla 6.2.2018 Tredu rakennusinventointi.pdf
Kuuntele Oheismateriaali yla 6.2.2018 Pellervon koulun kuntokatselmus.pdf
Kuuntele Oheismateriaali yla 6.2.2018 Kalevan viherverkkoselvitys.pdf
§ 24 Läsnöolo- ja puheoikeuden myöntäminen
§ 26 Ajankohtaiset asiat
§ 27 Toimistosihteerin viran perustaminen kaupunkiympäristön palvelualueen pysäköinninvalvontaan
§ 28 Valtuustoaloite Tampereesta ravinnekierron mallikaupunki - Vasemmistoliiton Tampereen valtuustoryhmä
§ 29 Rakennuskiellon määrääminen
§ 31 Asemakaavaehdotuksen asettaminen nähtäville, Härmälä, Lättähatunkatu 1, asemakaavan tarkistaminen, asemakaava nro 8642
§ 32 Poikkeamishakemus tontille Pulkkasaarenkatu 8, Ala-Pispala, käyttötarkoituksen muutos
§ 33 Suunnittelutarvehakemus tilalle Marjamäki 837-500-2-63, Latohuhdantie, teollisuusvaraston rakentaminen
§ 34 Tammelan liikenneverkkosuunnitelman hyväksyminen
§ 35 Kantuntieltä Päivättömänlahden pohjukkaa kohti erkanevan tien nimeäminen

References: § 30

§ 24

§ 26

§ 27

§ 28

§ 29

§ 31

§ 32

§ 33

§ 34

§ 35